recursal/SuperWikiNEXT-32B huggingface dataset:
**Stella Harasek** (s. 1981, Ruotsi) on suomalainen bloggaaja, valokuvaaja ja kirjailija. 

Harasek syntyi Ruotsissa, josta hän muutti vauvaikäisenä vanhempiensa mukana Australian Melbourneen. 11-vuotiaana Harasek muutti äitinsä ja veljänsä kanssa Suomeen Lappiin. Vuonna 2007 silloin levy-yhtiön markkinointitiimissä työskennellyt Harasek perusti blogin, joka nousi nopeasti suosituksi. Harasekin mukaan hänen tyylibloginsa oli ensimmäinen kaupallistettu blogi Suomessa. Harasek bloggasi vuodesta 2009 sittemmin lopetetun naistenlehti Olivian sivustolla. Alkujaan *Paras aika vuodesta* -nimellä julkaistu blogi muutti neljä vuotta Olivia-kiinnityksen jälkeen nimensä *Notes on a lifeksi*. Vuoden 2019 alussa blogilla oli 30 000-40 000 kuukausittaista seuraajaa. Blogiin kirjoittaa myös Harasekin puoliso, valokuvaaja Jarno Jussila.

Tammi julkaisee Harasekin esikoisromaanin *Pimeä aine* syksyllä 2023.

Lähteet
-------

1. 1 2  Pimeä aine *tammi.fi*. Tammi. Viitattu 17.4.2023.
2. ↑  Riikka Heinonen: Suosittu bloggaaja Stella Harasek on opetellut uudenlaisen tavan puhua itselleen: "En anna muiden mielipiteiden määrittää itseäni" *Anna*.  27.7.2020. Viitattu 17.4.2023.
3. ↑  Aleksi Ylä-Anttila: Suosittu bloggaaja Stella Harasek vahvistamaan Asennemedian vaikuttajaverkostoa: "Monikanavallisuuden merkitys kasvaa niin Suomessa kuin maailmalla" *Kauppalehti*.  2.2.2018. Viitattu 17.4.2023.
4. ↑  Leila Itkonen: Stella Harasekista tuli bloggaaja-yrittäjä *Suomen Yrittäjät*.  23.1.2019. Viitattu 17.4.2023.

Aiheesta muualla
----------------

* Harasekin blogi "Notes on a life"
Lääninvankila pohjoisesta, kuva todennäköisesti 1890-luvun alkupuolelta.
Näkymä Kakolanmäelle Linnankadulta
**Kakolanmäki** (ruots. *Kakolabacken*) on Turun keskusta-alueella sijaitseva mäki, joka on yksi Turun seitsemästä kukkulasta. Mäellä toimivat vuoteen 2007 Turun vankilan keskusvankila ja lääninvankila.

Mäen korkeus on 42 metriä merenpinnan yläpuolella.

Historia
--------

Kakolanmäki oli 1500-luvulta 1800-luvulle paljaaksi hakattu ja kivikkoinen kukkula. Carl Ludvig Engelin asemakaavassa mäki jätettiin rakentamattomaksi. Vuonna 1858 valmistui vankilarakennus mäen laelle ja 1850-luvun lopussa vankilan ja Kakolanmäen vieressä kulkevan Linnankadun välinen alue istutettiin puistoksi.

Vankila muutti mäeltä syksyllä 2007 Turun Saramäkeen, jolloin Kakolanmäki ja sillä sijaitsevat vankilan kiinteistöt vapautuivat kaupungin käyttöön. Vankilakäytöstä vapautuvalle alueelle on suunniteltu rakennettavaksi sekä asuntoja että liiketiloja. Alueen kaavoitus perustuu suurelta osin arkkitehti Pekka Helinin *Linnavuori*-nimiseen suunnitelmaan. Kakolanmäen rinteeseen on myös rakennettu Funikulaari-niminen köysirata, kansan suussa "jumikulaari" tai "Funeraali" (Sv.: "funeralen").

Kakolanmäkeen valmistui vuonna 2008 Kakolan jätevedenpuhdistamo, joka on rakennettu kallion sisälle. Se puhdistaa 300 000 asukkaan jätevedet ja on Suomen kolmanneksi suurin jätevedenpuhdistamo. Jätevedenpuhdistamon rakentaminen, louhiminen ja varustaminen siirtoviemäreineen maksoi 128 miljoonaa euroa.

Museovirasto on määritellyt Kakolanmäen yhdeksi Suomen valtakunnallisesti merkittävistä rakennetuista kulttuuriympäristöistä.

Lähteet
-------

1. ↑  Knuuti, Heikki; Merenkylä, Liisa; Nordling, Seija ja Soilamo, Arto: "Erilaisia pikkutietoja Turusta", *Kotikaupunkini Suomen Turku*, s. 165. Helsinki: Otava, 1989. ISBN 951-1-07684-1.
2. ↑  Kakolanmäelle luvassa asuntoja 1 500:lle.  *Turun Sanomat*, 13. lokakuuta 2005. Artikkelin verkkoversio. [vanhentunut linkki]
3. ↑  Fölikulaari valmis vuonna 2017.  *Turun sanomat*, 17.11.2015. Artikkelin verkkoversio.  (Arkistoitu – Internet Archive)
4. ↑  Högmander, Jutta: Turkulaiset eivät purnaa, vaikka Kakolan jätevedenpuhdistamo on ihan keskustassa  14.12.2009. Aamulehti.  Arkistoitu 15.12.2009. Viitattu 2.4.2010.
5. ↑  Kakolan jätevedenpuhdistamon toiminta on alkanut hyvin  28.1.2010. YLE. Viitattu 2.4.2010. [vanhentunut linkki]
6. ↑  Kakolanmäki *Valtakunnallisesti merkittävät rakennetut kulttuuriympäristöt RKY*. Museovirasto.

Aiheesta muualla
----------------

* Sen seitsemän kukkulaa, Turun Sanomat, 2002
Marija Zankovetska ennen vuotta 1917.
**Marija Zankovetska**, ukr. Марія Заньковецька, s. *Adasovska*, avioliiton kautta: **H’lystova**, (4. elokuuta 1854 Zanky, Tšernihivin alue – 4. lokakuuta 1934 Kiova, Ukrainan SNT) oli ukrainalainen näyttelijä, laulaja ja teatteriaktivisti.

Zankovetska kävi yksityistä koulua Tšernihivissä. Hän avioitui nuorena ratsuväenupseeri Nikolai H’lystovin kanssa ja asui 1881–1882 Suomenlinnassa, jonne H’lystov sai siirron. Sinä aikana hän opiskeli laulua Helsingin konservatoriossa, mutta laulajanuralle ei ääni kantanut. Hän debytoi 1882 näyttelijänä Ivan Kotljarevskyin näytelmässä *Natalka Poltavka* Marko Kropyvnytskyin seurueessa. Tuotanto merkitsi vuoden 1876 Emsin ukaasilla tukahdutetun Ukrainan ammattimaisen teatterin uudelleensyntymistä. Zankovetska esiintyi useiden ukrainalaisten teatteriseurueiden keskeisenä näyttelijänä vuosina 1882–1922. Venäjän näyttämötyöntekijöiden kongressissa 1897 hän vaati Ukrainan teatterin sensuroinnin lopettamista. Vuosina 1909–1915 hän ohjasi harrastelijaryhmiä Nižynissä ja Krolevetsissa. Hän esiintyi näyttämöllä viimeisen kerran Kiovassa 1922, ja samana vuonna perustettiin hänen nimeään kantava teatteri Zankovetskan teatteri.

Zankovetska näytteli teatterissa yli 30 roolissa ja myös kahdessa elokuvassa, *Natalka Poltavka* (1910) ja *Ostap Bandura* (1923). Hän kirjoitti muistelmat, ja Kiovassa on julkaistu hänen elämäkertojaan (1950, 1953, 1982). Hänen muistoaan kunnioittava museo perustettiin 1964 Zankyyn.

Lähteet
-------

1. 1 2 3 4 5  Valeriian Revutsky: Zankovetska, Mariia *Internet Encyclopedia of Ukraine*.  1993. Viitattu 13.8.2023. (englanniksi)
2. ↑  Are there photos of this woman in the museum? Kysy museolta. Viitattu 13.8.2023
3. 1 2  Boris Burda, Maria Zankovetska from the Chernihiv region, Roots and wings with Boris Burda. Viitattu 13.8.2023 (englanniksi)

Aiheesta muualla
----------------

* Kuvia tai muita tiedostoja aiheesta **Marija Zankovetska** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Tšekki

 |
|  |
| Muut | 
* Encyclopedia of Modern Ukraine
* Internet Encyclopedia of Ukraine

 |

 |
**Sandnessjøen** on Norjan kaupunki ja Alstahaugin kunnan hallintokeskus Nordlandin läänissä Alstenin saaren luoteisosassa. Kaupunki on kuuluisan vuorijonon Seitsemän sisarusta juurella.

Historia
--------

Sandnessjøen-nimi juontaa juurensa *Sandnes*-nimiseen kartanoon ja sen rantautumispaikkaan mereltä (norj. *sjø*).

Sandnesin kartano oli viikinkiajalla päälliköiden asuinpaikkoja. Se on ollut tunnettu kauppapaikka jo vuonna 1669 ja paikka sai kestikievarietuoikeudet 1772. Hurtigruten alkoi pysähtyä Sandnessjøenissä 1891, mikä nopeutti huomattavasti kehitystä.

Sandnessjøen 1935
Sandnessjøen oli aikaisemmin oma kuntansa, joka erkani Alstahaugista 1899 nimellä *Stamnes*. Stamnesin kunta käsitti alun perin Alstenin saaren pohjoisosan ja Leirfjordenin pohjoisosan ympäröivät maa-alueet mantereella. Leirfjord, joka käsitti kunnan mantereella olevat alueet ja Alstenin koillisosan erosi vuonna 1915 omaksi kunnakseen. Jäljelle jäänyt osa ja taajama muuttivat nimensä Sandnessjøeniksi 1948. Sandnessjøenin kunta liittyi yhdessä Tjøttan kunnan kanssa takaisin Alstahaugiin 1965.

Sandnessjøenin taajama sai kaupunkistatuksen vuonna 1999.

Elinkeinoelämä
--------------

Sandnessjøen on merenpuoleisen Helgelandin liikenteen solmukohta ja palvelukeskus. Hurtigruten pysähtyy päivittäin ja kaupungista on bussi-, lautta- ja paikallisveneyhteyksiä ympäristöön. Taajamassa on sairaala, työvoimatoimisto, lukio, Helgelandin telehallinnon keskus ja yrityspuisto. Konepajatoiminta, laivanrakennus, kalastusteollisuus ja meijeri ovat tärkeitä elinkeinoalueita.

Lähteet
-------

1. 1 2  Geir Thorsnæs: Sandnessjøen. – kommune *Store Norske Leksikon*. Viitattu 12.4.2009. (norjaksi)
2. 1 2 3  Sandnessjøen. – tettsted *Store Norske Leksikon*.  17.2.2009. Viitattu 12.4.2009. (norjaksi)

Aiheesta muualla
----------------

* Kuvia tai muita tiedostoja aiheesta **Sandnessjøen** Wikimedia Commonsissa
**Kotkan Reipas** (**KoRe**) on vuonna 1938 perustettu kotkalainen urheiluseura, jolla on toimintaa jääkiekossa, jalkapallossa, karatessa, lentopallossa, salibandyssä ja taitoluistelussa. Alkuaikoina joukkue tunnettiin Katariinan Reippaana Katariinan kaupunginosan mukaan. Kun kaupunginosan nimi vaihdettiin Katariinasta Puistolaksi vaihtui seuran nimi Puistolan Reippaaksi. Myöhemmin nimi muuttui Kotkan Reippaaksi. 

Jalkapallossa seuran miesten edustusjoukkue pelasi parhaimmillaan silloisessa SM-sarjassa kaksi kautta vuosina 1955 ja 1957, ja Suomensarjassa kahdeksan kautta vuosina 1948–1949, 1953–1954, 1956 ja 1958–1960. KoRen kanssa samoihin aikoihin SM-sarjassa pelasivat myös kotkalaisseurat Kiri, KTP ja Jäntevä. KoRen kotikenttänä on toiminut Katariinassa sijaitseva Puistolan urheilukenttä. Seura luopui kauden 2011 jälkeen 3. divisioonan sarjapaikastaan. Tilalle Kaakkois-Suomen Kolmoseen nostettiin Peli-Karhut.

Salibandyssä seuran miesten edustusjoukkue pelaa II-divisioonan Kaakkois-Suomen lohkossa.

Jääkiekossa seura voitti TUL:n mestaruuden vuonna 1954 ja koripallossa 1951.

Lähteet
-------

1. ↑  EtusivuKotkan Reipas. Viitattu 11.1.2009. (Arkistoitu – Internet Archive)
2. ↑  Finland – Divisional Movements RSSSF. Viitattu 11.1.2009.
3. ↑  JalkapallojaostoKotkan Reipas. Viitattu 23.4.2012. (Arkistoitu – Internet Archive)
4. ↑  KoRe luopuu Kolmosesta *kymensanomat.fi*.  Arkistoitu 4.3.2016. Viitattu 23.4.2012.
5. ↑  SalibandyKotkan Reipas. Viitattu 11.1.2009. (Arkistoitu – Internet Archive)

Aiheesta muualla
----------------

* Kotkan Reippaan sivusto (Arkistoitu – Internet Archive)

Miesten Salibandyn II-divisioona 2009–2010

|  |  |  |  |  |  |  |  |
| --- | --- | --- | --- | --- | --- | --- | --- |
| **Etelä-Suomi 1** | **Etelä-Suomi 2** | **Länsirannikko** | **Sisä-Suomi** | **Kaakkois-Suomi** | **Savo-Karjala** | **Pohjanmaa** | **Pohjois-Suomi** |
| FB Falcons | SBS Kings | SBS Wirmo | LASB | BB-88 | Coach Team | HiPa | OLS 2 |
| KD | Erä Akatemia | SalPa | Vincemus | HU-46 | E-KI | Jeppis FBC | Merikoski SBT |
| OSW | NaKu | SBS Masku | SCU | SC Jenga | FBI | Nibacos | OYUS |
| Valtti | KGB Agents | Sheriffs | O2-Jyväskylä | KoRe | KLC | PeTo | Sastamolo Kings |
| SCH | SC Sähly | Ryhti | FC Vaajakoski | LB | Pisaba | Sisu | RSB-Team |
| FBC Elit | SB-97 | SalBa | Blasters | PoNoVo | PyU | SBS Lapua | ToPV |
| GrIFK | X-men | SC Sonics | MuurY | SB Heinola | SBS Eno | Kotkat | LNM |
| LoSB | KU | TPS 2 | NoPS | Troopers | SB Savo | White Fox | Into |
| SB Vantaa | Derius | KoPo | Pirkat | Hatsina | VarTa |  | RaaPo SBT |
| Tiikerit | VantSa | SBS Rupu | SC Top |  | Veikot |  |  |
| VSS |  |  | RoPo |  |  |  |  |
|  |  |  | SR |  |  |  |  |
|  |  |  | DTT |  |  |  |  |
| Uimahypytolympialaisissa 2024 |
| --- |
| 3 m ponnahduslauta |
| Yksilö  Miehet  Naiset |
| Pari    Miehet  Naiset |
| 10 m kerroshypyt |
| Yksilö  Miehet  Naiset |
| Pari    Miehet  Naiset |
| 

---

|  |  |
| --- | --- |
| < 2020 | 2028 > |

 |

**Uimahypyissä** kilpaillaan **Pariisin 2024 kesäolympialaisissa** 28. kerran. Kilpailut käydään 27. heinäkuuta – 10. elokuuta 2024 ja uimahypyt järjestetään Olympiavesiurheilukeskuksessa. Sekä naisille että miehille on neljä kilpailutapahtumaa: 3 metrin ponnahduslaudan ja 10 metrin kerroshyppyjen yksilö- ja parikilpailut.

Aikataulu
---------

Lähde:

|  |  |  |  |  |  |
| --- | --- | --- | --- | --- | --- |
| AE | Alkuerät | VE | Välierät | F | Finaali |

|  |  |  |  |
| --- | --- | --- | --- |
| **A** | Aamupäivä | **I** | Iltapäivä |

| Pvm → | La 27 | Ma 29 | Ke 31 | Pe 2 | Ma 5 | Ti 6 | Ke 7 | To 8 | Pe 9 | La 10 |
| --- | --- | --- | --- | --- | --- | --- | --- | --- | --- | --- |
| Laji ↓ | A | I | A | I | A | I | A | I | A | I | A | I | A | I | A | I | A | I | A | I |
| **Miehet** |
| 3 m ponnahduslauta | Yksilö |  |  |  |  |  | AE | VE | F |  |  |
| Pari |  |  |  | F |  |  |  |  |  |  |
| 10 m kerroshypyt | Yksilö |  |  |  |  |  |  |  |  | AE | VE | F |
| Pari |  | F |  |  |  |  |  |  |  |  |
| **Naiset** |
| 3 m ponnahduslauta | Yksilö |  |  |  |  |  |  | AE | VE | F |  |
| Pari | F |  |  |  |  |  |  |  |  |  |
| 10 m kerroshypyt | Yksilö |  |  |  |  | AE | VE | F |  |  |  |  |
| Pari |  |  | F |  |  |  |  |  |  |  |

Mitaliyhteenveto
----------------

### Miehet

| Laji | Kultaa | Hopeaa | Pronssia |
| --- | --- | --- | --- |
| 3 m ponnahduslauta yksilö*tiedot* |  |  |  |
| 3 m ponnahduslauta pari*tiedot* |  |  |  |
|  |
| 10 m kerroshypyt yksilö*tiedot* |  |  |  |
| 10 m kerroshypyt pari*tiedot* |  |  |  |

### Naiset

| Laji | Kultaa | Hopeaa | Pronssia |
| --- | --- | --- | --- |
| 3 m ponnahduslauta yksilö*tiedot* |  |  |  |
| 3 m ponnahduslauta pari*tiedot* |  |  |  |
|  |
| 10 m kerroshypyt yksilö*tiedot* |  |  |  |
| 10 m kerroshypyt pari*tiedot* |  |  |  |

Lähteet
-------

1. ↑  Diving Paris2024.org. Viitattu 22.8.2023. (englanniksi)
2. ↑  Aikataulu swimswam.com. Viitattu 22.8.2023. (englanniksi)

UimahypytUimahypyt olympialaisissa
1896–1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
*2024*

Kesäolympialaisten 2024 lajit ja kilpailutapahtumat
Ammunta | Breakdance | Golf | Jalkapallo | Jousiammunta | Judo | Kiipeily | Koripallo | Käsipallo | Lainelautailu | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Rullalautailu | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
**Kari Tapio Sulkanen** (s. 19. huhtikuuta 1944 Lahti) on suomalainen eläköitynyt yrittäjä ja yritysjohtaja, alkujaan voimistelunopettaja, joka on saanut kauppaneuvoksen arvonimen.

Sulkanen syntyi kauppias O. Sulkasen perheeseen. Hän avioitui ensin Marja Liisa Lehtovuoren ja sitten Katriina (Kiia) Maarit Enqvistin kanssa. Sulkanen valmistui liikunnanohjaajaksi Pajulahden urheiluopistosta 1963 ja sai A-valmentajan oikeudet uinnissa 1968. Hän oli Lahdessa Kiveriön koulun voimistelunopettaja 1964–1967 ja 1971–1972 ja Kannaksen yhteiskoulun voimistelunopettaja vuodesta 1967, Suomen Valtakunnan Urheiluliiton Nuorten Suurkisojen pääsihteeri 1971, Karvamarja-nimisen kirja- ja paperikaupan perustaja 1971, Tiimarin omistaja 1975–1995, Tukkutiimi Oy:n, vuodesta 1998 Tiimari Oy ja vuodesta 1999 Tiimari Oyj, toimitusjohtaja 1975–2001 ja osakas 1975–1990 sekä vuodesta 1997 ja hallituksen jäsen vuoteen 2002. Sulkanen on ollut myös Aino & Adams Oy:n, vuodesta 1999 Lahden Järvimatkailu Oy, osakas, toimitusjohtaja ja hallituksen puheenjohtaja sekä Puukstaavin omistaja 1975–1995, Kari Sulkanen Oy:n osakas 1990–1991 ja Kartanon Kauppahuone Oy:n toimitusjohtaja ja hallituksen puheenjohtaja, samoin kuin Lahden Monialakonsultit Oy:n hallituksen jäsen. Laitialan kartanon omistaja Hollolassa Sulkanen on ollut vuodesta 1981. Kauppaneuvoksen arvonimen hän sai 1999. Sulkanen valittiin vuoden yrittäjäksi Lahdessa 1986.

Lähteet
-------

1. 1 2  Henttinen, Annastiina: Kauppaneuvos Kari Sulkanen (1944–). *Suomen talouselämän vaikuttajat* -verkkojulkaisu (maksullinen). Suomalaisen Kirjallisuuden Seura. Viitattu 29.8.2023.
2. ↑  Hakala, Pekka: Ihmiset. Tiimarin perustajan tarina: riskejä, velkaa ja krääsämessuja. (Tilaajille) *Helsingin Sanomat*.  2.9.2013. Viitattu 29.8.2023.
Ally Condie.
**Allyson "Ally" Braithwaite Condie** on yhdysvaltalainen kirjailija. Hänen tunnetuin teoksensa on vuonna 2010 (suomeksi 2011) ilmestynyt *Tarkoitettu*, joka aloittaa samannimisen trilogian.

Tuotanto
--------

*Tarkoitettu* (engl. *Matched*) on nuorille aikuisille suunnattu romaani, joka ilmestyi Yhdysvalloissa 30. marraskuuta 2010. Suomeksi se ilmestyi Tammen kustantamana seuraavana vuonna. Teos oli New York Timesin bestseller. Trilogian seuraava osa *Rajalla* (*Crossed*) ilmestyi Yhdysvalloissa 1. marraskuuta 2011 ja Suomessa 31. toukokuuta 2012. Viimeinen osa, *Perillä* (*Reached*) ilmestyi marraskuussa 2012. Kirjasarjan käännösoikeudet on myyty yli 30 maahan.

Yksityiselämä
-------------

Condie on entinen lukion äidinkielenopettaja, joka asuu Salt Lake Cityssä, Utahissa, miehensä ja neljän lapsensa kanssa. Condiella on kolme poikaa, ja yksi tytär. Condie rakastaa lukemista, juoksemista, syömistä ja miehensä kitaransoiton kuuntelemista.

Suomennetut teokset
-------------------

* *Tarkoitettu*. (Matched, 2010.). Suomentanut Kaisa Kattelus. Helsinki: Tammi, 2011. ISBN 978-951-31-5810-1.
* *Rajalla*. (Crossed, 2011.). Suomentanut Kaisa Kattelus. Helsinki: Tammi, 2012. ISBN 978-951-31-5811-8.
* *Perillä*. (Reached, 2012.). Suomentanut Kaisa Kattelus. Helsinki: Tammi, 2013. ISBN 978-951-31-5812-5.

Lähteet
-------

* (Arkistoitu – Internet Archive)
* 
* 

### Viitteet

1. ↑  Condie, Ally *Kirjasampo.fi*. Viitattu 23.7.2023.

Aiheesta muualla
----------------

* Condie Penguin Random House -kustantamon sivuilla (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Japani
* Tšekki
* Kreikka
* Korea
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |
**Agutit** eli **kultajänikset** (Dasyproctidae) on pitkäkoipisten jyrsijöiden heimo.

Koko ja ulkonäkö
----------------

Aikuiset agutit ovat 30–40 cm pitkiä. Niiden häntä on 1,5-senttinen töpö. Takajalassa on kolme varvasta, jotka päättyvät kaviomaiseen kynteen. Väritys vaihtelee tummanruskeasta kullankeltaiseen.

Elinympäristö ja -tavat
-----------------------

Agutien levinneisyysaluetta ovat Meksiko, Väli-Amerikka, Brasilia ja pienet Antillit. Ne syövät pääasiassa kasviperäistä ravintoa, mutta ravinnoksi kelpaavat myös hyönteiset ja jopa pikkulinnut.

Ihminen on siirtoistuttanut muutamaa agutilajia niiden luontaisten elinalueiden ulkopuolelle Karibianmerelle. Etelä-Amerikan pohjoisosista ja Pieniltä Antilleilta kotoisin olevaa *Dasyprocta leporina*-lajia on viety Neitsytsaarille, meksikolaista *D. mexicana*-lajia Kuubaan ja eteläamerikkalaista *D. punctata*-lajia Kuubaan ja Caymansaarille.

Lisääntyminen
-------------

Naaras kantaa kolme kuukautta ja synnyttää kerrallaan kaksi poikasta.

Lähteet
-------

* *Suuri Eläinkirja*. WSOY. ISBN 951-0-22848-6, 1988.
* Nisäkäsnimistötoimikunnan ehdotus nisäkkäiden uusiksi nimiksi[vanhentunut linkki]

### Viitteet

1. ↑  Nurminen, Matti (toim.): *Maailman eläimet: Nisäkkäät 2*, s. 453. Helsinki: Tammi, 1987. ISBN 951-30-6531-6.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q267132
* Wikispecies: Dasyproctidae
* ADW: Dasyproctidae
* BOLD: 34446
* CoL: 623WT
* EoL: 2849115
* Fossilworks: 42082
* GBIF: 3240680
* iNaturalist: 71389
* IRMNG: 104257
* ITIS: 584578
* MSW: 13400223
* NCBI: 30646
* uBio: 106456

 |

 |
Poliisiasema Oxfordissa
**Thames Valley Police** on Englannissa oleva poliisipiiri, jonka toimialueena on kolme kreivikuntaa: Oxfordshire, Berkshire ja Buckinghamshire. Poliisipiiri on laajin metropolialueiden ulkopuolisista poliisivoimista Englannissa ja Walesissa. Vastaavia poliisipiirejä on koko kuningaskunnassa noin 50. 

Poliisipiirin alueella asuu 2,2 miljoonaa ihmistä ja siellä käy vuosittain 6 miljoonaa matkailijaa. Poliisipiiri on jaettu 14 paikallispoliisialueeseen, jotka kattavat alueen 263 kaupunkia tai taajamaa. Vuonna 2012 poliisivirkoja oli 4 179 ja siviilivirkoja 2 723. Näiden lisäksi oli vielä 600 vapaaehtoista.

Roads Policing Unit (RPU)
-------------------------

Thames Valley Policen liikennevalvontayksikköön oli vuonna 2012 irrotettu muutama prosentti väestä, eli noin 200 virkaa. RPU:n toimialueella kulkee 315 kilometriä moottoriteitä (M1, M4, M24 ja M40). Tällä alueella kuoli liikenteessä 73 ja loukkaantui 7 722 ihmistä vuonna 2011

Aiheesta muualla
----------------

* Kuvia tai muita tiedostoja aiheesta **Thames Valley Police** Wikimedia Commonsissa

Thames Valley Police (Arkistoitu – Internet Archive)

Lähteet
-------

1. 1 2 3  Kari Pitkänen: Brittipoliisi luottaa tekniikkaan alueensa liikenteenvalvonnassa.  *Aamulehti*, 13.10.2012, s. A15.
**Keskusta** on kaupunginosa Kaarinassa, joka rajautuu pohjoisessa Nummenniittyyn, etelässä Kuusistoon, lännessä Piispanristiin ja idässä Voivalaan.

Palvelut
--------

Suuri osa Kaarinan palveluista sijaitsee keskustassa. Siellä on esimerkiksi virastotalo, terveyskeskus, kirjasto, kirkko sekä paloasema. Alueella sijaitsi myös kauppakeskus Kaarina-Center vuoteen 2018 asti, jolloin sen purkutyöt aloitettiin. Tilalle oli tarkoitus rakentaa neljä uutta asuintaloa.

Liikenne
--------

Kaarinan keskustasta pääsee Turkuun Fölin bussilinjoilla 7, 700, 701, 703, 704, 705, 706 ja 707 sekä saaristobussilinjoilla 901, 902, 903 ja 904. Lisäksi alueella kulkevat myös Kaarinan sisäiset bussilinjat K1, K2, K3, K4 sekä K5.

Lähteet
-------

1. ↑  Turun karttapalvelu (Aluejaot > Kaupunginosat) *opaskartta.turku.fi*
2. ↑  Kaarina-Center murusiksi toukokuun aikana | Yle uutiset | Yle.fi
3. ↑  Fölin reittiopas (Arkistoitu – Internet Archive) *reittiopas.foli.fi*

Kaarinan kaupunginosat

* Auranlaakso
* Harvaluoto
* Heernummi
* Hepojoki
* Keskusta
* Kuusisto
* Littoinen
* Makarla
* Nummenniitty
* Nunna
* Piikkiön kirkonkylä
* Piikkiönlahti
* Piispanristi
* Voivala
John Kiplingin hauta.
**John "Jack" Kipling** (17. elokuuta 1897 Torquay Englanti – 27. syyskuuta 1915 Loos-en-Gohelle, Ranska) oli ensimmäiseen maailmansotaan osallistunut brittiarmeijan luutnantti, joka katosi saksalaisia vastaan käydyssä Loosin taistelussa syyskuussa 1915.

Henkilökuva
-----------

John Kipling syntyi 17. elokuuta 1897. Hänen isänsä oli brittiläinen kirjailija Rudyard Kipling ja äiti Caroline Balestier. Hän oli perheensä nuorin lapsi ja ainoa poika. John halusi liittyä brittien armeijaan, mutta osittain sitä vaikeutti hänen likinäköisyytensä, joka käytännössä tarkoitti sitä, että hän oli palveluskyvytön. Johnin isä Rudyard kuitenkin sai puhuttua ympäri brittiarmeijan upseerit ja John hyväksyttiin mukaan armeijaan, olihan isä kuuluisa kirjailija saatuaan muun muassa Nobelin kirjallisuuspalkinnon vuonna 1907.

Loosin taistelu
---------------

John Kipling osallistui ensimmäiseen maailmansotaan ja Loosin taisteluun joukkueenjohtajana syksyllä 1915. Hän oli täyttänyt 18 vuotta vain muutamaa viikkoa aiemmin. Loosin taistelun alkupäivinä satoi rankasti vettä ja hän olisi halunnut jättää silmälasinsa kokonaan pois, koska ne huurtuivat helposti kosteassa säässä, mutta hänen huonon näkönsä takia se ei ollut mahdollista. Kipling katosi 27. syyskuuta 1915 Loosin taisteluissa, eikä hänen ruumistaan koskaan löydetty. Joidenkin silminnäkijähavaintojen mukaan hänet olisi nähty hetki ennen katoamistaan elossa, mutta haavoittuneena.

Loosin taisteluissa kaatui ja haavoittui enemmän miehiä kuin missään muussa ensimmäisen maailmansodan taistelussa. Arvioiden mukaan brittijoukkojen kokonaistappiot Loosin taisteluiden ensimmäisenä päivänä 25. syyskuuta olivat 10 272 miestä. Monelle heistä kävi sama kohtalo kuin Kiplingille, eli heitä ei koskaan löydetty.

Ensimmäisen maailmansodan jälkeen
---------------------------------

Vanhemmat pitivät vielä ensimmäisen maailmansodan jälkeenkin yllä pientä toivoa siitä, että Kipling palaisi takaisin rintamalta, vaikka hänestä ei ollut kuultu mitään kolmeen vuoteen. Vasta vuonna 1919 vanhemmat hyväksyivät lopullisesti sen, että heidän poikansa oli kaatunut taisteluissa.

Kiplingin hauta on Ranskassa Saint Mary's Advanced Dressing Stationin hautausmaalla, jonne haudattiin paljon ensimmäisessä maailmansodassa kaatuneita.

Elokuva
-------

John Kiplingistä on tehty elokuva *Poikamme Jack* vuonna 2007. Elokuva kertoo Loosin taistelusta, perheen 
huolesta ja kadonneen pojan kohtalosta. Elokuvassa John Kiplingiä esittää Daniel Radcliffe.

Lähteet
-------

* 
* 
* (Arkistoitu – Internet Archive)
* (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Alankomaat

 |
|  |
| Henkilöt | 
* Commonwealth War Graves Commission

 |
|  |
| Muut | 
* SNAC

 |

 |
**Arbus** on kunta Sardinian saaren länsiosassa sijaitsevassa  Etelä-Sardinian maakunnassa Italiassa. Kunnassa on runsaat 6 000 asukasta.

Arbus on tunnettu seudulla valmistetuista käyräteräisistä puukoista. Arburesan puukko (*Coltello arburesa*) on saanut nimensäkin kunnan mukaan. Arbusissa on myös puukkomuseo. Arbusin rannikko tunnetaan nimellä Costa Verde. Rannikolla sijaitsee myös yksi Euroopan suurimmista aavikoista, Piscinan aavikko (*Deserto di Piscinas*). Se on laaja hiekkadyynialue, joka muuttaa muotoaan jatkuvasti.

* Arbusilainen puukko. Arbusilainen puukko.
* Piscinan aavikon dyynejä. Piscinan aavikon dyynejä.
* Pistisin kylä. Pistisin kylä.

Lähteet
-------

1. 1 2  Istat - Istituto Nazionale di Statistica: Altitudini dei comuni tramite DEM (zip) *Italian kuntien pinta-alat ja korkeus merenpinnasta*. Viitattu 19.7.2017. (italiaksi)
2. ↑  Istat - Istituto Nazionale di Statistica: Bilancio demografico anno 2017 (dati provvisori) *Italian tilastokeskuksen väestötilasto alueittain, maakunnittain ja kunnittain (alustava)*.  Arkistoitu 16.7.2018. Viitattu 19.7.2017. (englanniksi)
3. ↑  Fabrizio Ardito: *Sardinia*. Lontoo: DK, 1998. ISBN 978-1-40536-072-2.

Aiheesta muualla
----------------

* Kuvia tai muita tiedostoja aiheesta **Arbus** Wikimedia Commonsissa

Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
**Genga** on Italiassa, Anconan maakunnassa sijaitseva kunta, jossa on vajaat 2 000 asukasta.

Kunnan alueelta löydettiin vuonna 1971 luolasto, Grotte di Frasassi. Tämä kilometrien pituinen luolasto on maailmanlaajuisestikin huomattavan laaja. Sen suurimpaan luolaan mahtuisi Milanon tuomiokirkko. Frasassin luolat ovat suosittu turistikohde.

Frasassin luolat

Lähteet
-------

1. 1 2  Istat - Istituto Nazionale di Statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 11.6.2017. (italiaksi)
2. ↑  Istat - Istituto Nazionale di Statistica: Demographic Balance for the year 2015 and Resident Population from on 31st December *Italian tilastokeskuksen väestötilasto alueittain, maakunnittain ja kunnittain*.  Arkistoitu 16.10.2017. Viitattu 11.6.2017. (englanniksi)
3. ↑  Joonas Konstig: Vuoren ja meren Marche.  *Mondo*, 9/2012, s. 31.

Aiheesta muualla
----------------

* Kuvia tai muita tiedostoja aiheesta **Genga** Wikimedia Commonsissa

Anconan maakunta
Agugliano | Ancona | Arcevia | Barbara | Belvedere Ostrense | Camerano | Camerata Picena | Castelbellino | Castelfidardo | Castelleone di Suasa | Castelplanio | Cerreto d’Esi | Chiaravalle | Corinaldo | Cupramontana | Fabriano | Falconara Marittima | Filottrano | Genga | Jesi | Loreto | Maiolati Spontini | Mergo | Monsano | Monte Roberto | Monte San Vito | Montecarotto | Montemarciano | Morro d’Alba | Numana | Offagna | Osimo | Ostra | Ostra Vetere | Poggio San Marcello | Polverigi | Rosora | San Marcello | San Paolo di Jesi | Santa Maria Nuova | Sassoferrato | Senigallia | Serra San Quirico | Serra de’ Conti | Sirolo | Staffolo | Trecastelli
**Cambrai** on kunta Pohjois-Ranskassa Nordin departementissa. Se sijaitsee Escaut-joen varrella.

Historia
--------

1500-luvulla Pyhän saksalais-roomalaisen keisarikunnan keisari Kaarle V linnoitti kaupungin.

Ensimmäisessä maailmansodassa vuonna 1917 Cambraissa käytiin ensimmäinen suuri panssarivaunutaistelu.

Nähtävyyksiä
------------

Kaupungissa oleva *Beffroi de Cambrain* kellotorni kuuluu Unescon maailmanperintöluetteloon osana alueen kellotorneja.

Kaupungintalon kellotornissa olevan kellopelin mekaaniset nuket *Martin ja Martine*.

Cambrain katedraali, *Cathédrale Notre-Dame de Grâce de Cambrai*, joka on rakennettu uudelleen vuosina 1696 – 1702. Tässä klassista tyyliä edustavassa kirkossa on haudattuna David d'Angersin veistämässä haudassa kirjailija ja arkkipiispa Fénelon.

Saint-Géryn kirkko joka on rakennettu vuosina 1698 – 1745. Kirkon torni on 75 metriä korkea. Kirkossa on Peter Paul Rubensin maalaus Jeesuksen hautauksesta vuodelta 1616.

Lähteet
-------

1. 1 2 3 4 5  Tour de France
2. ↑  *Media*. Helsinki: Tammi, 1978. ISBN 951-30-3611-1.

Aiheesta muualla
----------------

* Kuvia tai muita tiedostoja aiheesta **Cambrai** Wikimedia Commonsissa

* Beffroi de Cambrain kellotorniBeffroi de Cambrain kellotorni
* Cambrain katedraaliCambrain katedraali
* Saint-Géryn kirkkoSaint-Géryn kirkko
* Bêtise de Cambrai on paikallinen minttukaramelliBêtise de Cambrai on paikallinen minttukaramelli
**Menain riippusilta** (kymriksi *Pont Grog y Borth*) sijaitsee Walesissä. Se ylittää Menainsalmen ja yhdistää Angleseyn saaren mantereeseen .

Historia
--------

Ennen sillan valmistumista saareen kuljettiin salmen yli lautoilla. Se oli kuitenkin vaarallista, koska Menainsalmessa on voimakas virtaus. Salmen yli kulki kuitenkin Irlannista Englantiin nopein reitti, joka alkoi Holyheadin satamasta ja jatkui edelleen Angleseyn saaren poikki. Irlanti liitettiin Isoon-Britanniaan Unionilailla vuonna 1800. Tämä vilkastutti Irlannin ja Lontoon välistä liikennettä, koska myös Irlannin hallinto hoidettiin tämän jälkeen Lontoosta. Vuonna 1819 rakennusinsinööri Thomas Telford sai tehtäväksi parantaa tieyhteyttä Lontoon ja Holyheadin sataman välillä. Yksi parannuskohde oli sillan rakentaminen. Se valmistui vuonna 1826. Tämän jälkeen matkustusaika lyheni kaikkien muiden tienparannusten kanssa 9 tuntia ja oli 27 tuntia. Nykyään tämä matka taittuu viidessä ja puolessa tunnissa.

Kuvia sillasta
--------------

* Sillan piirustuksetSillan piirustukset
* Silta vuoden 1840 tienoillaSilta vuoden 1840 tienoilla
* Sillan maalaus vuonna 2005Sillan maalaus vuonna 2005

Lähteet
-------

1. ↑  Menai Heritage
2. ↑  Anglesey history

Aiheesta muualla
----------------

* Kuvia tai muita tiedostoja aiheesta **Menain riippusilta** Wikimedia Commonsissa
**Meßkirch** (*Messkirch*) on kaupunki Sigmaringenin piirikunnassa Baden-Württembergin osavaltiossa Saksassa. Se sijaitsee Bodenjärven ja Tonavan välisellä alueella Schwabenin historiallisella alueella. Kaupungin läpi virtaa Tonavan sivujoki Ablach. Meßkirchissä oli kesäkuun 2022 lopussa 8 689 asukasta, ja sen pinta-ala on 76,2 neliökilometriä.

Meßkirch on kahden temaattisesti määritellyn lomareitin (*Ferienstraße*) varrella. Yläschwabenilaisen barokkitien teemat ovat luonto, kulttuuri ja barokki. Toinen reitti on Hohenzollernstraße. Kaupungin nähtävyyksiä ovat muun muassa *Schloß Messkirch*, *Die Stadtpfarrkirche St. Martin* ja *Die Liebfrauenkirche*, joihin vuosisatojen aikana vaihdelleet tyylikaudet ovat jättäneet jälkensä. Kaupungin tärkein työnantaja on Bizerba GmbH & Co. KG -konsernin tuotantolaitos. 1940- ja 1950-luvuilla Meßkirch oli tuolloin tunnetun Veritas Formula 1 -tallin kotipaikka. Meßkirchin kuuluisia henkilöitä ovat muun muassa filosofi Martin Heidegger, arkkipiispa Conrad Gröber ja säveltäjä Conradin Kreutzer. Lauluduo Geschwister Hofmannin Alexandra ja Anita Hofmann asustavat Meßkirchissa.

Historia
--------

Varhaisin maininta Meßkirchista on vuodelta 1080 Heimerad-nimisen papin yhteydessä. Kaupunkioikeudet Meßkirch sai vuonna 1261. Puolen vuosituhannen ajan 1300-luvun alusta alkaen kaupunki tunnettiin kuuluisan Herren von Zimmern -aatelissuvun asuinsijana. Suku vaikutti pikkukaupungin arkkitehtoniseen ilmeeseen sekä taide-elämään. Kolmikymmenvuotisen sodan aikana vuonna 1627 kaupungin ottivat haltuunsa Fürstenbergin ruhtinaat. Fürstenbergien suvun Meßkirchin haara sammui 1744. Ranskalaiset ja itävaltalaiset sotivat Meßkirchissa 5. toukokuuta 1800, taistelun muistona Meßkirchin nimi mainitaan Pariisin riemukaaressa. 1806 kaupungista tuli osa Badenin suurherttuakuntaa ja se oli vuoteen 1936 badenilainen hallintokaupunki (*Oberamtstadt*). Piirikuntauudistuksen jälkeen vuodesta 1973 Meßkirch on kuulunut Sigmaringenin piirikuntaan ja Tübingenin hallintopiiriin.

Lähteet
-------

1. 1 2 3 4 5 6  Stadtportrait Stadt Meßkirch. Viitattu 23.5.2023. (saksaksi)
2. 1 2  Bevölkerung der Gemeinden Baden-Württembergs am 30. Juni 2022 (PDF) (s. 16) Statistisches Landesamt Baden-Württemberg. Viitattu 23.5.2023. (saksaksi)

Aiheesta muualla
----------------

* Kuvia tai muita tiedostoja aiheesta **Meßkirch** Wikimedia Commonsissa

* Kaupungin internetsivut (saksaksi)
* Schloss Meßkirch, Meßkirchin linna (saksaksi)
**Chantilly** on kunta Pohjois-Ranskassa Oisen departementissa Hauts-de-Francen alueella. Se sijaitsee noin 50 kilometriä Pariisista pohjoiseen.

Nähtävyydet
-----------

Kunnan tärkein nähtävyys on alkujaan 1300-luvulla perustettu linna Château de Chantilly, joka on kuitenkin myöhemmin uudelleen rakennettu. Nykyään alueella oleva pienempi linna *Petit Château* on 1500-luvulta ja suurempi linna *Grand Château* 1800-luvun lopulta. Suuressa linnassa on museo *Musée Condé*. Museossa on näytteillä yksi Ranskan hienoimpia vanhojen maalauksien kokoelmia, jossa on 1000 maalausta. Lisäksi museossa on myös 30 000 niteen kokoelma vanhoja kirjoja. Linnaan kuuluu myös 115 hehtaarin puisto joka koostuu André Le Nôtren suunnittelemasta ranskalaisesta puutarhasta sekä 1700-luvun lopun englantilais-kiinalaisesta puutarhasta. Linnan alueella on myös suuret hevostallit *Les Grandes Écuries*, jossa on hevosmuseo *Musée du Cheval*. 

Château de Chantilly

Urheilu
-------

Chantilly'n kilparata (*Hippodrome de Chantilly*) on rakennettu 1830-luvulla, ja siellä on järjestetty hevoskilpailuja vuodesta 1834 lähtien. Tunnetuimmat laukkakilpailut ovat Prix du Jockey Club sekä Prix de Diane.

Ruokakulttuuri
--------------

Kermavaahto on ranskaksi *Crème Chantilly*. Tämä nimi juontaa 1600-luvulle, jolloin Château de Chantilly'ssa työskennelleen ranskalaisen kokin François Vatelin kerrotaan keksineen kermavaahdon tehdessään ruokaa Ludvig XIV:lle.

Lähteet
-------

1. ↑  Insee
2. 1 2 3  Tour de France 2016

Aiheesta muualla
----------------

* Kuvia tai muita tiedostoja aiheesta **Chantilly** Wikimedia Commonsissa

* Helakanpunainen Timantti ja Chantillyn linna, Suomen Kuvalehti, 05.02.1927, nro 6, s. 16, Kansalliskirjaston digitaaliset aineistot
**Montélimar** on kunta Ranskassa Drômen departementissa Auvergne-Rhône-Alpesin alueella. Se on Drômen hallinnollinen keskus ja se sijaitsee Rhônejoen rannalla.

Nähtävyyksiä
------------

Kaupungin nähtävyyksiä on alkuperältään 1000-luvulta peräisin oleva renessanssilinna *Château des Adhémar*. Nykyään linnassa on nykytaiteen näyttelykeskus. Toinen historiallinen nähtävyys on 1400-luvulta oleva torni *Tour de Narbonne*.

Ruokakulttuuri
--------------

Montélimar on tunnettu nougatistaan. Maaperätutkija Olivier de Serres istutti alueelle mantelipuita vuonna 1694. Tästä sai alkunsa nougatin suosio joka levisi läpi koko valtakunnan. Kaupungissa erikoistuttiin sen valmistukseen ja nykyään se on kaupungin symboli.

* Château des AdhémarChâteau des Adhémar
* Tour de NarbonneTour de Narbonne
* Paikallista nougatiaPaikallista nougatia

Lähteet
-------

1. ↑  Insee
2. 1 2  Tour de France 2016

Aiheesta muualla
----------------

* Kuvia tai muita tiedostoja aiheesta **Montélimar** Wikimedia Commonsissa
**Dirletonin linna** on keskiaikainen linnoitus Dirletonin kylässä Skotlannissa, noin 31 kilometriä Edinburghista itään. 1200-luvulla rakennettu linna vaurioitui pahasti Skotlannin itsenäisyyssodissa. Englannin sisällissodassa Oliver Cromwellin joukot piirittivät sitä vuonna 1650. Sir John Nisbet, jolle omistus siirtyi vuonna 1663, rakennutti läheiselle Archerfieldin tilalle uuden rakennuksen.

Historia
--------

  
{{{alt}}}DirletonLinnan sijainti
Linnan rakennutti de Vauxin suku 1200-luvulla ja siitä on jäljellä vain sydänlinna. Skotlannin itsenäisyyssotien aikaan linna vaihtoi omistajaa monta kertaa.

Haliburtonit rakennuttivat uuden porttihuoneen 1400-luvulla.

Linna siirtyi valtiolle vuonna 1923 ja sitä hoitaa nykyään Historic Scotland. Läntinen puutarha palautettiin vuonna 1993 David Thompsonin 1800-luvulla suunnittelemaan tyyliin.

Lähteet
-------

1. ↑  Dirleton Castle *An Inventory of Gardens and Designed Landscapes in Scotland*. Historic Scotland. Viitattu 27.11.2011. (englanniksi)
2. 1 2  The Monument known as Dirleton Castle, Dovecot and Gardens (PDF)  2003. Historic Scotland. Viitattu 20.8.2012. (englanniksi)
3. ↑  Dirleton Castle & Gardens *Undiscovered Scotland*. Viitattu 24.11.2012. (englanniksi)

Aiheesta muualla
----------------

* Kuvia tai muita tiedostoja aiheesta **Dirletonin linna** Wikimedia Commonsissa
**Great Yarmouth** on noin 41 000 asukkaan satamakaupunki ja 99 000 asukkaan kaupunkipiiri *(borough)* Norfolkin kreivikunnassa Englannin itärannikolla. Hallintopiiri käsittää noin 24 kilometriä pitkän Pohjanmeren rannikkokaistaleen, johon kuuluu peltoa ja marskimaata. Great Yarmouthin kaupunki on rakennettu hiekkaharjulle Breydon Waterin estuaarin suulle.

Great Yarmouth mainitaan ensimmäisen kerran vuonna 1086 laaditussa Domesday bookissa. Asukkaat saivat elantonsa satojen vuosien ajan pyytämällä silliä Pohjanmerestä ja käymällä vilkasta kauppaa mannereurooppalaisten kanssa.

Ensimmäisessä maailmansodassa saksalaiset pommittivat Great Yarmouthia ilmalaivoilla, ja se oli strategisesti merkittävä kohde myös toisessa maailmansodassa. Sillikantojen romahdettua 1960-luvulla liikakalastuksen vuoksi asukkaat joutuivat etsimään kalastuksen tilalle uuden elinkeinon. Heidän onnekseen Pohjanmereltä löydettiin samoihin aikoihin öljyä ja maakaasua ja kaupungista tuli vähäksi aikaa Pohjanmeren merkittävin öljy- ja kaasusatama. Nykyään Great Yarmouth on kuuluisa ennen kaikkea pitkistä hiekkarannoistaan ja huvipuistoistaan, joiden ansiosta siitä on kehittynyt Ison-Britannian kolmanneksi suosituin rantalomakohde Blackpoolin ja Bournemouthin jälkeen.

Lähteet
-------

1. 1 2  Great Yarmouth *Encyclopaedia Britannica*. Viitattu 5.4.2019. (englanniksi)
2. ↑  Brinkhoff, Thomas: Great Yarmouth (Norfolk, East of England, United Kingdom) – Population Statistics, Charts, Map and Location *City Population*. Viitattu 5.4.2019. (englanniksi)
3. ↑  Brinkhoff, Thomas: Great Yarmouth (District, Norfolk, United Kingdom) – Population Statistics, Charts, Map and Location *City Population*. Viitattu 5.4.2019. (englanniksi)
4. 1 2  Great Yarmouth *EDP24*. Archant Regional Ltd.  Arkistoitu 8.6.2010. Viitattu 8. kesäkuuta 2010. (englanniksi)

Aiheesta muualla
----------------

* Kuvia tai muita tiedostoja aiheesta **Great Yarmouth** Wikimedia Commonsissa
AK-74 huoltopurettuna
AKS-74u
**AK-74** (ven. автомат Калашникова, образца 1974 года, *avtomat Kalašnikova, obraztsa 1974 goda*) on AK-47:n varsinaisen massatuotantomallin AKM:n (*avtomat Kalašnikova modernizirovannyi*) pohjalta suunniteltu, monilla uudistuksilla toteutettu 5,45x39 millimetrin patruunaa käyttävä rynnäkkökivääri, joka on tällä hetkellä käytössä muun muassa Venäjän armeijalla.

Nimensä mukaan suunnittelu saatettiin loppuun vuonna 1973. AK-74:n uudemmissa versioissa on laminoidun puutukin ja kahvan sijasta mustat polymeerista valmistetut muotoilultaan hieman parannellut osat. Aseen kompaktissa versiossa AKS-74N on umpiperä korvattu luurankomallisella taittoperällä ja ase on varustettu optisen/yötähtäimen kiinnityskiskolla. Vuonna 1979 kehitettiin laskuvarjojoukkoja ja panssarivaunujen miehistölle AKS-74u-karbiiniversio taittotukilla ja lyhennetyllä piipulla varustettuna.

Pääasiallisia uudistuksia AK-47-mallista ovat kevyempi ja helpommin valmistettava levyprässätty runko, suuri suujarru joka helpottaa varsinkin sarjatulen ampumista huomattavasti, uudelleen suunnitellut tukit, uuden patruunan vuoksi suoremmat lippaat, jotka on valmistettu joko bakeliitista tai muoviseoksesta.
Uuden patruunan hyötyjä vanhaan nähden ovat pienempi rekyyli, suurempi lähtönopeus, suorempi lentorata sekä valmistuskustannukset, haittapuolena on pienempi pysäytysteho.

AK-74 voidaan varustaa erilaisilla lisävarusteilla, esimerkiksi PBS-äänenvaimentimella, piipun alle kiinnittyvällä GP-25/GP-30 -kranaatinheittimellä ja sen sivukiskoon voidaan pikalukituksella kiinnittää erilaisia tähtäinlaitteita, kuten kiikari-, yö- ja punapistetähtäimiä.

Aseesta on tehty lisensoimattomia kopioita Bulgariassa (AK-74 ja AKS-74U), Itä-Saksassa (MPi-AK-74N, MPi-AKS-74N ja MPi-AKS-74NK) ja Romaniassa (PA md. 86)

Tekniset tiedot
---------------

**74-sarja yleisesti**

* Kaliiperi: 5,45x39 mm
* Lippaat: 30, 45, 60 tankolipas (hyvin harvinainen), 75 patruunan rumpulipas (hyvin harvinainen)

**AK-74**

* Pituus tukki auki/taitettuna: 943 mm/690 mm
* Piipun pituus: 415 mm
* Paino ladattuna: 3,6 kg
* Teoreettinen tulinopeus: 600-650 laukausta/min

**AKS-74u**

* Pituus tukki auki/taitettuna: 735 mm / 490 mm
* Piipun pituus: 210 mm
* Paino tyhjällä lippaalla: 2,71 kg
* Teoreettinen tulinopeus: 650–735 laukausta/min

Lähteet
-------

* McNab Chris: *Suuri Asekirja.* Kiina: Gummerus 2008. ISBN 978-951-20-6890-6.

### Viitteet

1. 1 2 3 4 5 6 7 8  McNab 2008: 304.
2. ↑

Aiheesta muualla
----------------

* Kuvia tai muita tiedostoja aiheesta **AK-74** Wikimedia Commonsissa

* AK-74:n kuva
* Aks-74 (Arkistoitu – Internet Archive)
**Pearl City** on kaupunki Honolulun piirikunnassa, Havaijilla. Se sijaitsee Pearl Harborin sotilastukikohdan vieressä, joka on myös kaupungin tunnetuin turistikohde johtuen japanilaisten tekemästä yllätyshyökkäyksestä vuonna 1941. Vuoden 2020 väestönlaskennan mukaan kaupungin asukasluku oli 45 295 henkilöä. Kaupungin pinta-ala on noin 25,9 km2.

Kaupungissa on peruspalveluita kuten postitoimisto, Honolulun poliisin sivutoiminen asema ja muutamia kouluja. Lisäksi kaupungissa sijaitsee Leeward Community College.

Tunnettuja Pearl Cityn asukkaita ovat mm. Havaijin kuvernööri David Ige, varakuvernööri Duke Aiona ja näyttelijä Brook Lee.

Lähteet
-------

1. ↑  Pearl City, Oahu  2022. to-hawaii.com. Viitattu 26.7.2022. (englanniksi)
2. ↑  QuickFacts: Pearl City CDP, Hawaii  2020. United States Census Bureau. Viitattu 26.7.2022. (englanniksi)
3. ↑  Pearl City, Hawaii  4.5.2022. WorldAtlas. Viitattu 26.7.2022. (englanniksi)
4. ↑  Pearl City  2022. Hawaii Life Vacations. Viitattu 26.7.2022. (englanniksi)
5. ↑  About Leeward *Leeward Community College*.  2022. Viitattu 6.9.2022. (englanniksi)
**Louis Maurice Halbwachs** (11. maaliskuuta 1877 Reims, Ranska – 16. maaliskuuta 1945 Buchenwald) oli ranskalainen filosofi ja sosiologi, joka on luonut käsitteen kollektiivinen muisti.

Halbwachs opiskeli École Normale Supérieuressa. Hän opiskeli filosofiaa Henri Bergsonin oppilaana ja sai tältä hyvin paljon vaikutteita. Myöhemmin hän jatkoi opintojaan Saksassa Göttingenin yliopistossa ja luetteloi Leibnizin tuotantoa. Palattuaan Ranskaan hän tutustui Émile Durkheimiin ja kiinnostui sosiologiasta. Hänestä tuli L'Année Sociologiquen toimittajakunnan jäsen, ja yhdessä François Simiandin kanssa hän vastasi tilastotieteen ja taloustieteen osastosta. Hän palasi 1909 Berliiniin opiskelemaan marxismia. 

Ensimmäisen maailmansodan jälkeen hänestä tuli  Strasbourgin yliopiston sosiologian ja pedagogiikan professori kymmeneksi vuodeksi, ja sen jälkeen hän siirtyi vierailevaksi professoriksi Chicagon yliopistoon, josta hänet kutsuttiin Sorbonneen 1935. Hän opetti sosiologiaa ja työskenteli Marcel Maussin kanssa, ja hän toimitti julkaisua *Annales de Sociologie*, joka oli *L'Année Sociologiquen* seuraaja. Vuonna 1944 hänelle myönnettiin Ranskan korkeimpiin kuuluva kunnianosoitus, tuoli Collège de Francessa. Saksan miehitettyä Pariisin Halbwachs pidätettiin, ja hän joutui Buchenwaldiin, jossa hän kuoli 1945 punatautiin.

Teokset
-------

* La mémoire collective, Paris, Presses Universitaires de France, 1950

Lähteet
-------

1. ↑  Halbwachs, Maurice, Bibliotheque nationale de France, päivitetty 12.6.2023, viitattu 29.8.2023 (ranskaksi)

Aiheesta muualla
----------------

* Halbwachsin elämän aikajana (Arkistoitu – Internet Archive) (saksaksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Latvia
* Japani
* Tšekki
* Kreikka
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii
* MathSciNet
* Mathematics Genealogy Project
* zbMATH

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Maurice Halbwachs